# Abdomen

L'abdomen o ventre constitueix la part del cos entre el tòrax i la pelvis.

## Citacions

* El ventre és un mestre de l'art i un dispensador del talent.
    (en llatí) Magister artis ingenique largitor venter.
       Prologus. — Persi
* Tinc un desig intens de tornar al ventre matern. Alguna voluntària?
    (en anglès) I have an intense desire to return to the womb. Anybody's.
       — Woody Allen
* La felicitat és anar de ventre cada dia.
       Entrevista a la revista Catorze, 10 de juny de 2015. — Ada Parellada i Garrell

## Dites populars

* Al setembre, no fa cap arruga el ventre.
* Cosa dolenta, fora del ventre.
* De prometre, no en fa mal el ventre.
* Del ventre de la seva mare, ningú en neix ensenyat.
* El caldo de gallina resta set anys dins del ventre.
* El cap fred, els peus calents i el ventre net.
* El mal de cap, el ventre ho sap.
* El ventre no s'entén de raons.
    (var.) El ventre no no mira raons.
    (var.) El ventre no admet raons.
* El ventre porta les cames.
* Fa mal ballar amb el ventre buit.
* L'arròs fa el ventre gros.
    (var.) L'arròs fa el ventre gros i la panxa prima.
    (var.) L'arròs fa el ventre gros i la panxa llisa, i no cal camisa.
    (var.) Arròs fa el ventre gros i el pit estret.
* L'espinac és l'escombra del ventre.
* La llengua és el mirall del ventre.
* Les bledes i la carbassa, més bé que al ventre, a la bassa.
* Les cavalleries que porten un tros de pell de toixó a la retranca, no pateixen mal de ventre.
* Les festes majors, conserven al ventre dolors.
* Llit de boga i pa florit, mal de ventre tot seguit.
* Naps i cols, ventre, si en vols; cols i naps, ventre, ja ho saps.
* Qui menja pomes abans de Sant Joan, o les plora, o les plany, o les porta al ventre un any.
* Qui no posa el ventre en perill, no pot morir fart.
* Santa Tecla, el ventre en regla.
* Si el ventre no està content, tot el teu cos se'n ressent.
* Si la fira és dolenta, ¿quina culpa en té el ventre?
* Si tens mal de ventre, menja sopes de menta.
* ¿Tens mal de ventre? Posa-t'hi una rella calenta.
* Tots són d'un ventre, però no d'un temple.
    (var.) Tots d'un ventre, i cada u de son temple.
* Un mal de ventre, cagant se trempa.
* Ventre dejú, no escolta a ningú.
* Un ventre fart no coneix un dejú.
    (var.) Un ventre fart no coneix un de buit.
* Ventre ple, enteniment gros.

## Frases fetes i locucions

* Córrer la rata pel ventre.
          Tenir gana.

## Referències

* ↑ Peris i Juan, 2001.
* ↑ Byrne, Robert (comp.). The 2548 best things anybody ever said. New York: Fireside, 2004. ISBN 0-7432-7755-4.
* ↑ Cornelles, Inés. «Ada Parellada: «La felicitat és anar de ventre cada dia»». Catorze, 10-06-2015. Arxivat de l'original el 1618803163. [Consulta: 22 octubre 2016].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 Alcover, Antoni M.; Moll, Francesc de B. «Abdomen». A: Diccionari català-valencià-balear. Barcelona: IEC, 2002.
* 1 2 3 Parés i Puntas, 1999.
* 1 2 3 4 5 6 7 8 Cinc mil refranys catalans i frases fetes populars, 1965.
* ↑ Viladot-Puig, 2003.
* ↑ «Rata». Gran Diccionari de la Llengua Catalana. Barcelona: Grup Enciclopèdia Catalana. [Consulta: 10 novembre 2016].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.